CYF CAJE CYM/Wales/2023/0031

CYMERADWYWYD 07/11/2023





# TEITL Y SWYDD Uwch Weithiwr Cymorth Clinigol Radioleg

# BAND Band 3

|  |
| --- |
| Crynodeb o’r Swydd |
| * Ymgymryd yn annibynnol â thasgau clinigol uniongyrchol a ddirprwyir gan staff cofrestredig ar draws y disgyblaethau delweddu lluosog i hwyluso gwasanaethau radioleg effeithlon.
* Gweithio ochr yn ochr â staff cofrestredig i gynorthwyo gydag archwiliadau fel allsugnadau gyda nodwydd mân, biopsïau, archwiliadau fflworosgopeg.
* Ymgymryd ag amrywiaeth o ddyletswyddau gweinyddol a chlercol sy'n ofynnol yn y rôl megis archebu a threfnu archwiliadau dan gyfarwyddyd staff cofrestredig.
 |
| Yn gyfrifol i’r canlynol: |
| Yn adrodd i’r:       | Yn atebol i’r:       | Yn atebol yn broffesiynol i’r:       |
| Cyfrifoldebau a Dyletswyddau |
| Mae’r Uwch Weithiwr Cymorth Clinigol Radioleg (SRCSW) yn rhan o dîm amlddisgyblaethol, sy’n ymgymryd ag ystod eang o ddyletswyddau clinigol a gweinyddol i gefnogi’r broses o ddarparu archwiliadau a thriniaethau radioleg. Trwy ddysgu achrededig a hyfforddiant mewnol, bydd yn cael eu cefnogi i ennill yr wybodaeth a’r sgiliau sydd eu hangen i ddarparu agweddau dirprwyedig ar ofal clinigol yn yr adran radioleg, megis paratoi offer ar gyfer lleoliad troli cymhleth, gosod a thynnu canwlâu mewnwythiennol, gweinyddu sylweddau cyferbyniad trwy’r geg, a chynorthwyo staff cofrestredig i berfformio archwiliadau aseptig fel allsugnadau gyda nodwydd mân a phigiadau cyhyrysgerbydol. Bydd yn cyflawni amrywiaeth o ddyletswyddau i gynorthwyo cleifion yn uniongyrchol, gan gefnogi darparu lefelau uchel cyson o ofal a gwasanaethau effeithlon. Bydd yn darparu ystod o ddyletswyddau cadw tŷ, gweinyddol a chlercol yn ôl yr angen gan gynnwys cyfarch cleifion, cynnal gwiriadau adnabod cychwynnol a holiaduron diogelwch cleifion, gan sicrhau bod amgylchedd glân yn cael ei gynnal a chefnogi dysgu a datblygiad cydweithwyr iau.**Cynllunio a Dylunio**Bydd y rôl o ddydd i ddydd yn amrywiol ac yn adlewyrchu'r anghenion dyddiol amrywiol yn y gwasanaethau delweddu i sicrhau gofal sy'n canolbwyntio ar y claf, a fydd yn gofyn am ddull rhagweithiol o gynllunio ac amserlennu tasgau unigol. Bydd gan ddeiliad y swydd wybodaeth am weithdrefnau gweithio o fewn dulliau delweddu a'r paratoadau cleifion gofynnol, gan gadarnhau gofynion gyda staff uwch i'w galluogi i gynllunio ac amserlennu dyletswyddau. Bydd yr SRCSW yn gweithio ochr yn ochr â staff cofrestredig, gan gydlynu ag eraill i gynllunio ac addasu amserlenni ar gyfer atgyfeiriadau brys ac mewn argyfwng a disgwylir iddo ymgymryd â thasgau sefydliadol mwy heriol megis trefnu archwiliadau, trosglwyddo delweddau yn electronig, a chael delweddau a chanlyniadau blaenorol, gan dynnu sylw uwch staff at unrhyw broblemau posibl. **Clinigol**Bydd yr SRCSW yn cefnogi cleifion, defnyddwyr gwasanaeth a staff trwy gydol archwiliadau a gweithdrefnau delweddu.Cyfarch cleifion, cynnal gwiriadau adnabod cychwynnol a holiaduron diogelwch MRI a thynnu sylw uwch staff at unrhyw faterion neu anghysondebau; casglu, cyfeirio, cludo a hebrwng cleifion i/o ystafelloedd archwilio a'r adran; cynorthwyo i drosglwyddo a lleoli cleifion gan ddefnyddio technegau a chymhorthion codi a chario yn ôl yr angen.Gwarchod a darparu gofal i gleifion sy'n cael archwiliadau personol, gan sicrhau bod urddas a chyfrinachedd yn cael eu cynnal bob amser.Gosod a thynnu canwlâu mewnwythiennol, a fflysio â dyfeisiau halwynog wedi'u llenwi ymlaen llawParatoi a rhoi sylweddau cyferbyniad trwy'r geg/meddyginiaethau ar gyfer amrywiaeth o archwiliadau ar ôl iddynt gael eu cyflenwi gan staff cofrestredig ac yn unol â gofynion cyfreithiol a fferyllol a gweithredu fel ail wiriwr pan fo’r rhain i'w rhoi gan ymarferydd cofrestredig.Paratoi offer ar gyfer rhoi meddyginiaethau mewnwythiennol/cyferbyniad gan staff cofrestredig pan mae mecanweithiau cyfreithiol yn caniatáu hynnyDeall ystod o derminoleg feddygol ac anatomegol i osod y claf yn yr ystum cychwynnol ar gyfer ystod o weithdrefnau delweddu/cynorthwyo staff cofrestredig i drosglwyddo a gosod cleifion gan ddefnyddio cymhorthion codi a chario lle bo angenGan weithio ochr yn ochr â staff cofrestredig uwch ac o dan eu cyfarwyddyd, cynorthwyo gyda thechnegau aseptig ac archwiliadau fel allsugnadau gyda nodwydd fân, biopsïau TRUS, pigiadau cyhyrysgerbydolLleoli a thynnu'r tiwbiau rhefrol sydd eu hangen ar gyfer archwiliadau CT o'r coluddyn mawrParatoi offer ar gyfer lleoliad troli cymhleth, cynorthwyo staff i osod yr ardal aseptig, clirio trolïau ac offer ar ôl triniaethau, gwaredu ar becynnu/offer a llieiniau a ddefnyddiwyd ar gyfer dihalogi, trin/cludo/gwaredu sbesimenau a hylifau corfforol a sicrhau y cynhelir amgylchedd glân.Dethol rhagarweiniol o goiliau MRI priodol a chymhorthion llonyddu y gall fod eu hangen ar draws ystod o ddulliau delwedduGweithio heb oruchwyliaeth i fonitro a chofnodi arsylwadau a chyflwr cleifion a rhoi adborth rheolaidd arnynt i staff goruchwylio, e.e. pwysedd gwaed a gwiriadau dirlawnder ocsigenDeall cymhlethdodau cyffredin y gweithdrefnau sy’n cael eu cyflawni, gan adnabod arwyddion cleifion sy'n gwaethygu a chleifion sy’n ymateb i sylweddau cyferbyniad, cymryd camau priodol ar unwaith a chyfeirio at uwch staff/defnyddio gweithdrefnau adrannol i gael cymorth brys ac mewn argyfwngDeall hanfodion ystod o gyflyrau meddygol, gan addasu dyletswyddau unigol i adlewyrchu'r effaith y gallai'r rhain ei chael ar y claf, ymarfer clinigol a gofynion delwedduRhoi sylw i anghenion hylendid cleifion a chynorthwyo gyda gofynion gwisgo/dadwisgo a thoiledArddangos ymwybyddiaeth o ymbelydredd a diogelwch MRI, gan sicrhau diogelwch ei hun a chefnogi staff i sicrhau diogelwch eraill**Cyfathrebu**Cyfathrebu’n rheolaidd â thîm amlddisgyblaethol i gyfrannu at redeg gwasanaethau radioleg yn effeithlon, gan gynnwys cysylltu â chleifion, wardiau ac adrannau eraill wyneb yn wyneb a thros y ffôn i drefnu archwiliadau a threfnu unrhyw baratoadau angenrheidiol fel y nodir gan uwch staff.Darparu gwybodaeth ffeithiol am archwiliadau i gleifion, cyn, yn ystod ac ar ôl gweithdrefnau, gan sicrhau bod cleifion a staff yn cael yr wybodaeth ddiweddaraf am unrhyw oedi annisgwyl Defnyddio amrywiaeth o dechnegau cyfathrebu ar lafar a dieiriau i gyfathrebu'n effeithiol â chymheiriaid, cydweithwyr, aelodau o’r tîm amlddisgyblaethol, cleifion, gofalwyr ac ymwelwyr a goresgyn rhwystrau cyfathrebu, h.y. gwahaniaethau diwylliannol, rhwystrau iaith, nam ar y synhwyrau neu anawsterau ffisiolegol.Ymateb yn briodol i ymholiadau arferol, cymryd negeseuon ffôn ac wyneb yn wyneb a throsglwyddo gwybodaeth ysgrifenedig a llafar gywir i gleifion a staff mewn modd amserol.Meddu ar sgiliau a gwybodaeth i gefnogi datrys gwrthdaro a chwynion llafar.**Anghlinigol**Glanhau amrywiaeth o offer meddygol/delweddu ac ardaloedd clinigol, gan gadw at weithdrefnau a phrosesau dihalogiDefnyddio adnoddau'n effeithiol trwy ddefnyddio stoc yn nhrefn dyddiadau a chynnal lefelau priodol, gan adrodd neu archebu cyflenwadau yn ôl yr angen.Paratoi, glanhau, symud a chynnal amrywiaeth o offer delweddu a meddygol.Gallu adnabod pryderon diogelu a chychwyn gweithdrefnau lle bo'n briodol ac o dan gyfarwyddyd staff cofrestredigGweithio ar eich pen eich hun mewn lleoliad penodol sy'n berthnasol i'w rôl a'i brofiad, dan oruchwyliaeth anuniongyrchol (h.y. dros y ffôn).Ymgymryd â gwiriadau Sicrhau Ansawdd archwiliadau rheoli/sicrhau ansawdd diffiniedig ar offer gan weithio i weithdrefnau a phrotocolau penodol yn unol â'u maes gwaith a hyfforddiant.Cefnogi a chymryd rhan mewn prosesau archwilio adrannol, naill ai'n unigol neu fel rhan o dîm i gefnogi gwelliannau i wasanaethau.Gweithio'n effeithiol fel rhan o dîm ac yn unigol o fewn gweithdrefnau gweithredu safonol adrannol, gallu blaenoriaethu eich llwyth gwaith eich hun, cyflawni tasgau dirprwyedig a chefnogi cydweithwyr.Ymrwymo i ddarparu gwasanaeth y tu allan i oriau, sifftiau, a gweithio ar draws safleoedd yn ôl yr angen er mwyn sicrhau y cynhelir darpariaeth gwasanaethau.Cynnal agwedd hyblyg at y rôl, gan ddeall y gall newid mewn gofynion clinigol arwain at wahanol ddyletswyddau i'w cyflawni.Ymgymryd â dysgu a hyfforddiant ychwanegol i gefnogi rolau clinigol ychwanegol yn ôl yr angen i hwyluso datblygiad a gwelliant parhaus y gwasanaeth**Digidol a Gwybodaeth**Defnyddio amrywiaeth o raglenni meddalwedd megis Systemau Gwybodeg Radioleg (RIS), System Archifo Lluniau a Chyfathrebu (PACS), a Phorth Clinigol Cymru i hwyluso gwasanaeth radioleg effeithlon a chyfrannu at gynnal cofnodion cleifion cywirO dan gyfarwyddyd staff cofrestredig, amserlennu, archebu ac addasu archwiliadau gan ddefnyddio systemau electronigAr gais staff cofrestredig, dod o hyd i ganlyniadau/cofnodion blaenorol delweddu a pherfformio trosglwyddiad electronig o ddelweddau ac archwiliadau i ysbytai/asiantaethau adrodd allanol eraillCofnodi manylion cleifion, archwiliadau a thriniaethau yn gywir (h.y. ymbelydredd, y cynnyrch fferyllol a ddefnyddiwyd, manylion am y gweithredwr/adroddwr) gan ddefnyddio systemau electronig, gan sicrhau bod yr holl ddogfennau gofynnol yn cael eu sganio a defnyddio systemau cofnodi papur lle/pan fo angenNodi cofnodion dyblyg posibl, hysbysu uwch gydweithwyr i sicrhau bod materion yn cael eu hunioni a bod cofnodion radioleg yn gywir ac yn gyflawnAgor, dosbarthu ac anfon post (yn ffisegol ac electronig) yn ôl yr angen, gan sicrhau bod gwybodaeth am geisiadau delweddu yn cael ei chofnodi’n gywir yn y Systemau Gwybodaeth Radioleg a thynnu sylw uwch staff at unrhyw anghysondebau**Cyllid a Chyllideb**Hwyluso defnydd effeithiol o adnoddau trwy ddefnyddio stoc yn nhrefn dyddiadau a chynnal lefelau priodol, gan adrodd neu archebu cyflenwadau yn ôl yr angen.**Rheoli, Arwain a/neu Hyfforddi** Cefnogi sefydlu a hyfforddi RCSWs sydd newydd eu cyflogi trwy arddangos ei ddyletswyddau a'i rôl ei hunan. |
| MANYLEB Y PERSON |
| Cymwysterau a Gwybodaeth |
| HanfodolCymhwyster Lefel 3 mewn pwnc gofal iechyd perthnasol, neu feddu ar y sgiliau, yr wybodaeth a’r profiad cyfatebol ac ymrwymiad i ymgymryd â hyfforddiant yn y swydd hyd at achrediad NVQ Lefel 3.Dealltwriaeth o rôl gweithwyr cymorth radiograffegDymunolGwybodaeth sylfaenol am anatomeg a ffisiolegGwybodaeth am waith clinigol |
| Profiad |
| **Hanfodol**Profiad blaenorol o weithio gyda'r cyhoedd mewn rolau cyflogedig neu wirfoddolProfiad o ddefnyddio cyfrifiaduron**Dymunol**Profiad mewn rôl gefnogol/cynorthwyol fel Gweithiwr Cymorth Radioleg neu Weithiwr Cymorth Gofal Iechyd (HCSW) neu brofiad o weithio mewn ysbyty/amgylchedd gofaluProfiad mewn ystod o sgiliau clinigol gan gynnwys technegau aseptig |
| Sgiliau a Phriodoleddau |
| Sgiliau cyfathrebu da ar lafar ac yn ysgrifenedigYn gallu dangos agwedd gadarnhaol, ofalgar a thosturiolYn gallu delio â sefyllfaoedd a all peri gofid.Yn gweithio'n dda fel unigolyn ac fel rhan o dîm a sgiliau trefnu a rheoli amser daYn frwdfrydig a meddu ar agwedd anfeirniadol tuag at eraill.Yn fodlon chwilio am gyfleodd dysgu, derbyn cyfarwyddyd a rhoi/derbyn adborth adeiladolMae Sgiliau Cymraeg yn ddymunol ar lefelau 1 o ran deall, siarad, darllen ac ysgrifennu (dilëwch fel y bo'n briodol) |
| Arall |
| Cliriad Boddhaol Safonol/Manylach gan y Gwasanaeth Datgelu a Gwahardd gan gynnwys gwiriad Rhestr Waharddedig Oedolion/Plant Yn gallu symud a thrin offer a chynorthwyo gyda chodi a chario cleifion |